༄༅། །མཁས་པ་ཆེན་པོ་ཀུན་དགའ་རྒྱལ་མཚན་
དཔལ་བཟང་པོ་ལ་བསྟོད་པ་བརྒྱད་པ་
ཞེས་བྱ་བ་བཞུགས།
པཎྜི་ཏ་སུ་ག་ཏ་ཤྲཱིས་མཛད།
༄༅། །རྒྱ་གར་སྐད་དུ། ཨཱ་ནནྡ་དྷྭ་ཛ་ཤྲཱི་བྷ་དྲ་སྟོད་ཏྲ་ཨཥྚ་ན་མཿ བོད་སྐད་
དུ། ཀུན་དགའ་རྒྱལ་མཚན་དཔལ་བཟང་པོ་ལ་བསྟོད་པ་བརྒྱད་པ་ཞེས་བྱ་བ།
བླ་མ་དང་འཇམ་པའི་དབྱངས་ལ་ཕྱག་འཚལ་ལོ། །གང་གི་ཀུན་སྤྱོད་ལེགས་པར་
སྦྱངས་པས་སྔོན་དགེ་ལས་གྲུབ་རྣམ་པ་ཀུན་དུ་དཔེ་བྲལ་བ། །རིགས་ཟླ་བློ་གྲོས་
ནོར་ལྡན་གཞོན་ནུའི་ཚེ་ནའང་རིག་པའི་གནས་ལྔ་དག་ལ་ཕུལ་བྱུང་བ། །ཀུན་
དགའ་རྒྱལ་མཚན་ཁྱོད་ལྟའི་བློ་གསལ་རྒྱ་མཚོའི་མཐའ་ཀླས་ས་སྟེང་འདི་ན་རྙེད་
དཀའ་སྟེ། །གྲགས་པ་རྒྱལ་མཚན་ཞབས་རྡུལ་རེག་ཁྱོད་གངས་ཅན་འདི་ན་མཁས་
པ་ཀུན་གྱི་མིག་གཅིག་ཡིན། །སྒྲ་ཡི་ཚུལ་མཁས་རྟོག་གེའི་གཞུང་ལ་མ་རྨོངས་
ཤིང་། །སྡེབ་སྦྱོར་ལེགས་སྦྱངས་སྙན་ངག་རྩོམ་ལ་ཐོགས་པ་མེད། །གསང་སྔགས་
རིག་ཅིང་ཤེས་བྱ་ཀུན་སྦྱངས་བློ་གྲོས་ཅན། །ཀུན་དགའ་རྒྱལ་མཚན་འགྲོ་ལ་རིང་དུ་
གནས་པར་ཤོག །པཎྜི་ཏ་སུ་ག་ཏ་ཤྲཱིས་མཁས་པ་ཆེན་པོ་ཀུན་དགའ་རྒྱལ་མཚན་
ལ་བསྟོད་པ་རྫོགས་སོ། ། །།
109-